wenn du stur uf 4 element machsch und dich i dim sozialromantische term vo hiphop iiglisch, denn nöd, jo. aber das isch doch würkli eifach z'bequem, nid?    oder hend für dich jeglichi lüüt wo a konzert vo rap-acts gönd (als biispiil) nix mit hiphop am huet? nur produzierendi vertreter vo de kultur mached das ganze us? jo denn hoppla schorsch.    ich denke hiphop isch e flexibli, apassigsfähige, representativi bewegig wo halt au schnell mol triibholz mitschwemmt. au wenn de fluss no  i di gliich richtig flüüst, gsehsch denn halt meh dreck.    aber ich gib dir recht, mer chan die gangstas sicher nid als 100% hiphopper bezeichne (chasch jo niemert so bezeichne, oder?) - aber es stugg wiit sinds i mine auge doch ahängsel vo dere kultur, wills sich symbolisch de "vorbilder" apassed (fetti fubu und peinliche new era oder was weiss ich) wo halt ebe i de rahme 'hiphop' druckt werdet. zudem ghörsch jetzt nun mol us de neue tüüre sony ericsonns eifach hauptsächlich rapmusig im 32er  wenn so badechappeglön istiiget. es git i mine auge also definitiv schnittpünkt zwüsched dere jugendkultur und hiphop. das das differenziert muesch betrachte isch klar, aber seg das mol ame redaktionsleiter ufere lokale ziitig wo grad wieder en bricht segnet wos drum goht dass jungi 'hiphopper' wieder mol es omi überfalle hend...    hoffe mer verstönd üs do.    susch chauf doch dir aus es tshirt:  "HipHop sucks because of YOU!"    grizzl manizzl